Proiectul prin care actorii vor să reconsolideze întreaga industrie. George Burcea: "S-au strâns foarte multe frustrări“.
Prin proiectul "Cesiune pe pasiune", Asociația pentru Teatru, Film, Muzică şi Dans vrea să reconsolideze întreaga industrie. Obiectivul principal al proiectului este să aducă împreună artişti din toate domeniile pentru a-şi apăra drepturile.
De la începutul pandemiei, domeniul artistic a fost greu încercat. Însă prin proiectul "Cesiune pe pasiune", Asociația pentru Teatru, Film, Muzică şi Dans vrea să reconsolideze întreaga industrie.Adrian Titieni, actor: "În sfârşit un început, mă bucur tare mult, sunt entuziast şi optimist.“Răzvan Ailenei, Preşedinte MUZE: "Cesiunea în general priveşte dreptul de autor. Dreptul de autor este una dintre sursele de venit pentru artişti. Era o sursă de venit conexă, este o sursă pe care o accesezi în urma unei alte prestaţii doar că în momentul de faţă este singura sursă care a rămas în viaţă.“După cum ţi-ai dat deja seama, obiectivul principal al proiectului este să aducă împreună artişti din toate domeniile pentru a-şi apăra drepturile.George Burcea, actor: "S-au strâns foarte multe frustrări în noi, mai ales atunci când se negociază contractele, atunci cand vezi că stai mult peste filmare, iar banii rămân aceiaşi, sau chiar pornind de la prima problemă în care ofertele pe care agenţiile de casting ţi le fac sunt foarte mici. Deşi noi ştim foarte bine că în spate sunt foarte mulţi bani.“Rolul direct al campaniei este ca artiştii să poată să-și păstreze veniturile obţinute din drepturile de autor, în loc să le cedeze entităţilor cu care colaborează, cum se întâmplă de obicei.